title: Odluka Vijeća (EU) 2015/928 od 15. lipnja 2015. o imenovanju člana i zamjenskog člana upravnog odbora Europske zaklade za poboljšanje životnih i radnih uvjeta za Litvu

text:
               17.6.2015

               HR

               Službeni list Europske unije

               L 150/23

         ODLUKA VIJEĆA (EU) 2015/928
   od 15. lipnja 2015.
   o imenovanju člana i zamjenskog člana upravnog odbora Europske zaklade za poboljšanje životnih i radnih uvjeta za Litvu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 1365/75 od 26. svibnja 1975. o osnivanju Europske zaklade za poboljšanje životnih i radnih uvjeta (1), a posebno njezin članak 6.,
   uzimajući u obzir popise kandidata koje su podnijele vlade država članica i organizacije radnika i poslodavaca,
   budući da:

               (1)

               Odlukama od 2. prosinca 2013. (2), 8. srpnja 2014. (3) te 18. studenoga 2014. (4) Vijeće je imenovalo članove i zamjenske članove upravnog odbora Europske zaklade za poboljšanje radnih i životnih uvjeta za razdoblje koje završava 30. studenoga 2016., uz izuzeće određenih članova.

               (2)

               Organizacija poslodavaca BUSINESSEUROPE dostavila je prijedloge za imenovanje za dva mjesta koja treba popuniti,

         DONIJELO JE OVU ODLUKU:
   Članak 1.
   Članom i zamjenskim članom upravnog odbora Europske zaklade za poboljšanje životnih i radnih uvjeta za razdoblje koje završava 30. studenoga 2016. imenuju se:
   III.   PREDSTAVNICI ORGANIZACIJA POSLODAVACA

               Zemlja

               Član

               Zamjenski član

               Litva

               g. Danukas ARLAUSKAS

               g. Vaidotas LEVICKIS

         Članak 2.
   Članove i zamjenske članove koji još nisu predloženi Vijeće će imenovati kasnije.
   Članak 3.
   Ova Odluka stupa na snagu na dan donošenja.

      Sastavljeno u Luxembourgu 15. lipnja 2015.

            Za Vijeće

            Predsjednik

         Kaspars GERHARDS

      (1)  SL L 139, 30.5.1975., str. 1.

      (2)  Odluka Vijeća od 2. prosinca 2013. o imenovanju članova i zamjenskih članova upravnog odbora Europske zaklade za poboljšanje životnih i radnih uvjeta (SL C 358, 7.12.2013., str. 5.).

      (3)  Odluka Vijeća 2014/462/EU od 8. srpnja 2014. o imenovanju članova i zamjenskih članova upravnog odbora Europske zaklade za poboljšanje životnih i radnih uvjeta za Mađarsku (SL L 209, 16.7.2014., str. 54.).

      (4)  Odluka Vijeća od 18. studenoga 2014. o imenovanju članova i zamjenskih članova upravnog odbora Europske zaklade za poboljšanje životnih i radnih uvjeta za Maltu (SL C 420, 22.11.2014., str. 4.).


title: 2014/167/EU: Odluka Europskog parlamenta i Vijeća od 11. ožujka 2014. o mobilizaciji Europskog fonda za prilagodbe globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2013/008, ES/Comunidad Valenciana – industrija tekstila iz Španjolske)

text:
               26.3.2014

               HR

               Službeni list Europske unije

               L 90/18

      ODLUKA EUROPSKOG PARLAMENTA I VIJEĆA

   od 11. ožujka 2014.
   o mobilizaciji Europskog fonda za prilagodbe globalizaciji u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (zahtjev EGF/2013/008, ES/Comunidad Valenciana – industrija tekstila iz Španjolske)
   (2014/167/EU)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1927/2006 Europskog parlamenta i Vijeća od 20. prosinca 2006. o osnivanju Europskog fonda za prilagodbe globalizaciji (1), a posebno njezin članak 12. stavak 3.,
   uzimajući u obzir Uredbu Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje od 2014. do 2020. (2), a posebno njezin članak 12.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, suradnji u proračunskim pitanjima i dobrom financijskom upravljanju (3), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbe globalizaciji (EGF) osnovan je radi davanja dodatne potpore radnicima otpuštenima uslijed velikih strukturnih promjena u tokovima svjetske trgovine uzrokovanih globalizacijom i radi pružanja pomoći prilikom njihove reintegracije na tržište rada.

               (2)

               Uredbom (EU, Euratom) br. 1311/2013 dopušta se mobilizacija EGF-a u okviru godišnje gornje granice od 150 milijuna EUR.

               (3)

               Španjolska je 8. listopada 2013. podnijela zahtjev za mobilizaciju EGF-a u pogledu otpuštanja radnika u 198 poduzeća koja posluju u odjeljku 13. statističke klasifikacije gospodarskih djelatnosti NACE Revizija 2 (proizvodnja tekstila) u regiji Comunidad Valenciana razine NUTS II (ES52) te ga je 5. studenog 2013. dopunila dodatnim informacijama. Taj zahtjev ispunjava uvjete za određivanje financijskih doprinosa iz članka 10. Uredbe (EZ) br. 1927/2006. Komisija stoga predlaže mobilizaciju iznosa od 840 000 EUR.

               (4)

               Sredstva iz EGF-a bi se stoga trebala mobilizirati kako bi se osigurao financijski doprinos u vezi sa zahtjevom koji je podnijela Španjolska,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2014. mobilizira se Europski fond za prilagodbe globalizaciji i osigurava iznos od 840 000 EUR odobrenih sredstava za plaćanja i za preuzete obveze.
   Članak 2.
   Ova se Odluka objavljuje u Službenom listu Europske unije.

      Sastavljeno u Strasbourgu 11. ožujka 2014.

            Za Europski parlament

            Predsjednik

         M. SCHULZ

            Za Vijeće

            Predsjednik

         D. KOURKOULAS

      (1)  SL L 406, 30.12.2006., str. 1.

      (2)  SL L 347, 20.12.2013., str. 884.

      (3)  SL C 373, 20.12.2013., str. 1.


title: Odluka Vijeća (EU) 2015/201 od 27. siječnja 2015. o stajalištu koje treba zauzeti u ime Europske unije u okviru Pododbora za sanitarne i fitosanitarne mjere, Carinskog pododbora i Pododbora za oznake zemljopisnog podrijetla koji su osnovani Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane, u pogledu donošenja odluka Pododbora za sanitarne i fitosanitarne mjere, Carinskog pododbora i Pododbora za oznake zemljopisnog podrijetla o njihovim poslovnicima

text:
                  10.2.2015

                  HR

                  Službeni list Europske unije

                  L 33/19

         ODLUKA VIJEĆA (EU) 2015/201
         od 27. siječnja 2015.
         o stajalištu koje treba zauzeti u ime Europske unije u okviru Pododbora za sanitarne i fitosanitarne mjere, Carinskog pododbora i Pododbora za oznake zemljopisnog podrijetla koji su osnovani Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane, u pogledu donošenja odluka Pododbora za sanitarne i fitosanitarne mjere, Carinskog pododbora i Pododbora za oznake zemljopisnog podrijetla o njihovim poslovnicima
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Člankom 431. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (1) („Sporazum”) predviđa se djelomična privremena primjena Sporazuma.

                     (2)

                     Člankom 3. Odluke Vijeća 2014/494/EU (2) određuje se koji se dijelovi Sporazuma trebaju privremeno primjenjivati, uključujući odredbe o osnivanju i funkcioniranju Pododbora za sanitarne i fitosanitarne mjere („Pododbor za SPS”), Carinskog pododbora i Pododbora za oznake zemljopisnog podrijetla („Pododbor za OZP”).

                     (3)

                     U skladu s člankom 65. stavkom 5. Sporazuma, Pododbor za SPS na svojem prvom sastanku donosi svoj poslovnik.

                     (4)

                     U skladu s člankom 74. stavkom 3. točkom (e) Sporazuma, Carinski pododbor donosi svoj poslovnik.

                     (5)

                     U skladu s člankom 179. stavkom 2. Sporazuma, Pododbor za OZP utvrđuje svoj poslovnik.

                     (6)

                     Stoga je primjereno utvrditi stajalište Unije u vezi s poslovnicima koje trebaju donijeti navedeni pododbori,

               DONIJELO JE OVU ODLUKU:

            Članak 1.

               1.   Stajalište koje treba zauzeti u ime Unije u okviru Pododbora za za sanitarne i fitosanitarne mjere osnovanog člankom 65. Sporazuma, u pogledu donošenja poslovnika Pododbora za SPS temelji se na nacrtu odluke tog pododbora priloženom ovoj Odluci.

               2.   Predstavnici Unije u Pododboru za SPS mogu dogovoriti manje tehničke izmjene nacrta odluke bez daljnje odluke Vijeća.

            Članak 2.

               1.   Stajalište koje treba zauzeti u ime Unije u okviru Carinskog pododbora osnovanog člankom 74. Sporazuma, u pogledu donošenja poslovnika Carinskog pododbora temelji se na nacrtu odluke tog pododbora priloženom ovoj Odluci.

               2.   Predstavnici Unije u Carinskom pododboru mogu dogovoriti manje tehničke izmjene nacrta odluke bez daljnje odluke Vijeća.

            Članak 3.

               1.   Stajalište koje treba zauzeti u ime Unije u okviru Pododbora za oznake zemljopisnog podrijetla osnovanog člankom 179. Sporazuma, u pogledu donošenja poslovnika Pododbora za OZP temelji se na nacrtu odluke tog pododbora priloženom ovoj Odluci.

               2.   Predstavnici Unije u Pododboru za OZP mogu dogovoriti manje tehničke izmjene nacrta odluke bez daljnje odluke Vijeća.

            Članak 4.
            Ova odluka stupa na snagu na dan donošenja.

            Sastavljeno u Bruxellesu 27. siječnja 2015.

                  Za Vijeće

                  Predsjednik

               J. REIRS

            (1)  SL L 261, 30.8.2014., str. 4.

            (2)  Odluka Vijeća 2014/494/EU od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (SL L 261, 30.8.2014., str. 1.).

            NACRT
            ODLUKA br. 1/2015 PODODBORA ZA SANITARNE I FITOSANITARNE MJERE EU-A I GRUZIJE
            od … 2015.
            o donošenju njegova poslovnika
            PODODBOR ZA SANITARNE I FITOSANITARNE MJERE EU-a I GRUZIJE,
            uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (1) („Sporazum”), a posebno njegov članak 65.,
            budući da:

                        (1)

                        U skladu s člankom 431. Sporazuma, dijelovi Sporazuma privremeno se primjenjuju od 1. rujna 2014.

                        (2)

                        U skladu s člankom 65. stavkom 2. Sporazuma, Pododbor za sanitarne i fitosanitarne mjere („Pododbor za SPS”) razmatra sva pitanja povezana s provedbom poglavlja 4. (Sanitarne i fitosanitarne mjere) glave IV. (Trgovina i pitanja povezana s trgovinom) Sporazuma.

                        (3)

                        U skladu s člankom 65. stavkom 5. Sporazuma, Pododbor za SPS trebao donosi svoj poslovnik,

                  DONIO JE OVU ODLUKU:

               Članak 1.
               Donosi se poslovnik Pododbora za SPS, kako je naveden u Prilogu.

               Članak 2.
               Ova Odluka stupa na snagu na dan donošenja.

               Sastavljeno u

                     Za Pododbor za SPS

                     Predsjednik

               (1)  SL L 261, 30.8.2014., str. 4.

               PRILOG

                  Poslovnik Pododbora za sanitarne i fitosanitarne mjere EU-a i Gruzije

                  Članak 1.
                  Opće odredbe

                     1.   Pododbor za sanitarne i fitosanitarne mjere („Pododbor za SPS”), osnovan u skladu s člankom 65. stavkom 1. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane („Sporazum”), pomaže Odboru za pridruživanje u sastavu zaduženom za trgovinu, kako je naveden u članku 408. stavku 4. Sporazuma („Odbor za pridruživanje u sastavu zaduženom za trgovinu”), pri obavljanju njegovih dužnosti.

                     2.   Pododbor za SPS obavlja funkcije utvrđene u članku 65. stavku 2. Sporazuma u svjetlu ciljeva poglavlja 4. glave IV. utvrđenih u članku 50. Sporazuma.

                     3.   Pododbor za SPS sastavljen je od predstavnika Europske komisije i Gruzije nadležnih za sanitarne i fitosanitarne mjere.

                     4.   Predstavnik Europske komisije ili Gruzije nadležan za sanitarna i fitosanitarna pitanja djeluje kao predsjednik Pododbora za SPS u skladu s člankom 2.

                     5.   Stranke ovog poslovnika definiraju se kako je predviđeno u članku 428. Sporazuma.

                  Članak 2.
                  Predsjedanje
                  Stranke naizmjenično predsjedaju Pododborom za SPS na razdoblje od 12 mjeseci. Prvo razdoblje započinje na dan prvog sastanka Vijeća za pridruživanje, a završava 31. prosinca iste godine.

                  Članak 3.
                  Sastanci

                     1.   Osim ako se stranke drukčije dogovore, Pododbor za SPS sastaje se u roku od tri mjeseca od stupanja na snagu Sporazuma, na zahtjev jedne od stranaka ili najmanje jednom godišnje.

                     2.   Sve sastanke Pododbora za SPS saziva predsjednik na mjestu i u vrijeme koji dogovore stranke. Predsjednik Pododbora za SPS izdaje obavijest o sazivanju sastanka najkasnije 28 kalendarskih dana prije početka sastanka, osim ako se stranke drukčije dogovore.

                     3.   Kad god je to moguće, redoviti sastanak Pododbora za SPS saziva se pravodobno prije redovitog sastanka Odbora za pridruživanje u sastavu zaduženom za trgovinu.

                     4.   Sastanci Pododbora za SPS mogu se održavati putem bilo kojih dogovorenih tehnoloških sredstava, poput videokonferencija ili audiokonferencija.

                     5.   Pododbor za SPS može dopisnim putem razmatrati pitanja i izvan zasjedanja.

                  Članak 4.
                  Delegacije
                  Prije svakog sastanka Tajništvo Pododbora za SPS obavješćuje stranke o predviđenom sastavu delegacije svake stranke koja će prisustvovati sastanku.

                  Članak 5.
                  Tajništvo

                     1.   Dužnosnik Europske komisije i dužnosnik Gruzije djeluju zajednički kao tajnici Pododbora za SPS i zajednički obavljaju tajničke zadaće u duhu obostranog povjerenja i suradnje.

                     2.   Tajništvo Odbora za pridruživanje u sastavu zaduženom za trgovinu obavješćuje se o svim odlukama, mišljenjima, preporukama, izvješćima i ostalim dogovorenim mjerama Pododbora za SPS.

                  Članak 6.
                  Korespondencija

                     1.   Korespondencija naslovljena na Pododbor za SPS šalje se tajniku jedne od stranaka, koji će zatim obavijestiti drugog tajnika.

                     2.   Tajništvo Pododbora za SPS osigurava da se korespondencija naslovljena na Pododbor za SPS prosljeđuje predsjedniku Pododbora za SPS i da se, prema potrebi, upućuje kao dokumenti iz članka 7.

                     3.   Korespondenciju predsjednika Tajništvo šalje strankama u ime predsjednika. Takva korespondencija upućuje se, prema potrebi, kako je predviđeno u člankom 7..

                  Članak 7.
                  Dokumenti

                     1.   Dokumenti se upućuju putem tajnikâ Pododbora za SPS.

                     2.   Svaka stranka svoje dokumente šalje svojem tajniku. Tajnik te dokumente prosljeđuje tajniku druge stranke.

                     3.   Tajnik Unije upućuje dokumente relevantnim predstavnicima Unije te u takvu korespondenciju sustavno uključuje tajnika Gruzije i tajnike Odbora za pridruživanje u sastavu zaduženom za trgovinu.

                     4.   Tajnik Gruzije upućuje dokumente relevantnim predstavnicima Gruzije te u takvu korespondenciju sustavno uključuje tajnika Unije i tajnike Odbora za pridruživanje u sastavu zaduženom za trgovinu.

                     5.   Tajnici Pododbora za SPS služe kao kontaktne točke za razmjenu informacija predviđenu u članku 58. Sporazuma.

                  Članak 8.
                  Povjerljivost
                  Osim ako stranke drukčije odluče, sastanci Pododbora za SPS nisu javni. Kada jedna stranka Pododboru za SPS dostavi informacije označene kao povjerljive, druga stranka s njima postupa kao s takvima.

                  Članak 9.
                  Dnevni red sastanaka

                     1.   Tajništvo Pododbora za SPS na temelju prijedloga stranaka sastavlja privremeni dnevni red za svaki sastanak, kao i nacrt operativnih zaključaka, kako je predviđeno u članku 10. Privremeni dnevni red sadržava točke u vezi s kojima je Tajništvo od jedne od stranaka najkasnije 21 kalendarski dan prije dana sastanka zaprimilo zahtjev za uključivanje u dnevni red, popraćen odgovarajućim dokumentima.

                     2.   Privremeni dnevni red, zajedno s odgovarajućim dokumentima, upućuje se kako je predviđeno u članku 7. najkasnije 15 kalendarskih dana prije početka sastanka.

                     3.   Pododbor za SPS donosi dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.

                     4.   Predsjednik Pododbora za SPS može, nakon dogovora s drugom strankom, na ad hoc osnovi pozvati predstavnike drugih tijela stranaka ili neovisne stručnjake za predmetno područje da prisustvuju sastancima Pododbora za SPS kako bi pružili informacije o određenim pitanjima. Stranke osiguravaju da ti promatrači ili stručnjaci poštuju zahtjeve u pogledu povjerljivosti.

                     5.   Predsjednik Pododbora za SPS u savjetovanju sa strankama može skratiti rokove navedene u stavcima 1. i 2. kako bi se u obzir uzele posebne okolnosti.

                  Članak 10.
                  Zapisnik i operativni zaključci

                     1.   Nacrt zapisnika svakog sastanka zajednički sastavljaju tajnici Pododbora za SPS.

                     2.   U pravilu se u zapisniku u pogledu svake točke dnevnog reda navodi sljedeće:

                                 (a)

                                 popis sudionika sastanka, popis dužnosnika u njihovoj pratnji i popis svih eventualnih promatrača ili stručnjaka koji su prisustvovali sastanku;

                                 (b)

                                 dokumentacija podnesena Pododboru za SPS;

                                 (c)

                                 izjave čije je uključivanje u zapisnik zatražio Pododbor za SPS; i

                                 (d)

                                 operativni zaključci sa sastanka, kako je predviđeno u stavku 4.

                     3.   Nacrt zapisnika podnosi se na odobrenje Pododboru za SPS. Odobrava se u roku od 28 kalendarskih dana od svakog sastanka Pododbora za SPS. Primjerak se šalje svim primateljima iz članka 7.

                     4.   Nacrt operativnih zaključaka svakog sastanka sastavlja tajnik Pododbora za SPS stranke koja predsjeda Pododborom za SPS te se on upućuje strankama zajedno s dnevnim redom, najkasnije 15 kalendarskih dana prije početka sastanka. Taj se nacrt ažurira tijekom sastanka tako da Pododbor za SPS, osim ako se stranke drukčije dogovore, na kraju sastanka donosi operativne zaključke u koje se uvrštavaju daljnja djelovanja o kojima su se stranke dogovorile. Nakon usuglašavanja, operativni zaključci prilažu se zapisniku, a njihova se provedba preispituje na bilo kojem sljedećem sastanku Pododbora za SPS. U tu svrhu Pododbor za SPS usvaja predložak kojim se omogućuje praćenje svakog djelovanja u odnosu na određeni rok.

                  Članak 11.
                  Odluke i preporuke

                     1.   Pododbor za SPS ovlašten je donositi odluke, mišljenja, preporuke, izvješća i zajednička djelovanja kako je predviđeno u članku 65. Sporazuma. Te odluke, mišljenja, preporuke, izvješća i zajednička djelovanja donose se konsenzusom stranaka nakon dovršetka odgovarajućih internih postupaka potrebnih za njihovo donošenje. Odluke su za stranke obvezujuće i one poduzimaju odgovarajuće mjere za njihovu provedbu.

                     2.   Sve odluke, mišljenja, preporuke ili izvješća potpisuje predsjednik Pododbora za SPS i ovjeravaju ih tajnici Pododbora za SP. Ne dovodeći u pitanje stavak 3., predsjednik potpisuje te dokumente tijekom sastanka na kojem je donesena odgovarajuća odluka, mišljenje, preporuka ili izvješće.

                     3.   Pododbor za SPS može donositi odluke, davati preporuke te usvajati mišljenja ili izvješća pisanim postupkom nakon dovršetka odgovarajućih internih postupaka ako se stranke tako dogovore. Pisani postupak sastoji se od razmjene nota između tajnika, koji djeluju u dogovoru sa strankama. U tu svrhu, tekst prijedloga upućuje se u skladu s člankom 7. s rokom od najmanje 21 kalendarskog dana za iznošenje svih rezervi ili izmjena. U savjetovanju sa strankama predsjednik može skratiti taj rok kako bi se u obzir uzele posebne okolnosti. Nakon što se postigne dogovor o tekstu, odluku, mišljenje, preporuku ili izvješće potpisuje predsjednik i ovjeravaju ih tajnici.

                     4.   Akti Pododbora za SPS naslovljuju se kao „Odluka”, „Mišljenje”, „Preporuka” odnosno „Izvješće”. Svaka odluka stupa na snagu na dan njezina donošenja osim ako je njome drukčije predviđeno.

                     5.   Odluke, mišljenja, preporuke i izvješća upućuju se strankama.

                     6.   Svaka stranka može donijeti odluku o objavljivanju odluka, mišljenja i preporuka Pododbora za SPS u svojim službenim publikacijama.

                  Članak 12.
                  Izvješća
                  Pododbor za SPS podnosi Odboru za pridruživanje u sastavu zaduženom za trgovinu izvješće o svojim aktivnostima i aktivnostima tehničkih radnih skupina ili ad hoc skupina koje je osnovao Pododbor za SPS. Izvješće se podnosi 25 kalendarskih dana prije redovitog godišnjeg sastanka Odbora za pridruživanje u sastavu zaduženom za trgovinu.

                  Članak 13.
                  Jezici

                     1.   Radni su jezici Pododbora za SPS engleski i gruzijski.

                     2.   Osim ako se drukčije odluči, Pododbor za SPS u svojim se vijećanjima oslanja na dokumentaciju pripremljenu na tim jezicima.

                  Članak 14.
                  Troškovi

                     1.   Svaka stranka snosi sve troškove nastale njezinim sudjelovanjem na sastancima Pododbora za SPS, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.

                     2.   Izdatke povezane s organizacijom sastanaka i umnožavanjem dokumenata snosi stranka koja je domaćin sastanka.

                     3.   Izdatke povezane s tumačenjem na sastancima te prevođenjem dokumenata na engleski i gruzijski ili s engleskog i gruzijskog, kako je navedeno u članku 13. stavku 1., snosi stranka koja je domaćin sastanka.
                     Troškove tumačenja i prevođenja na druge jezike ili s njih izravno snosi stranka koja to zatraži.

                  Članak 15.
                  Izmjena poslovnika
                  Ovaj se poslovnik može izmijeniti odlukom Pododbora za SPS u skladu s člankom 65. stavkom 5. Sporazuma.

                  Članak 16.
                  Tehničke radne skupine i ad hoc skupine

                     1.   Pododbor za SPS može u skladu s člankom 65. stavkom 6. Sporazuma donijeti odluku o osnivanju ili ukidanju, prema potrebi, tehničkih radnih skupina ili ad hoc radnih skupina, uključujući znanstvene skupine i skupine stručnjaka.

                     2.   Članstvo u ad hoc radnim skupinama ne mora se ograničiti na predstavnike stranaka. Stranke osiguravaju da članovi svih skupina koje je osnovao Pododbor za SPS poštuju sve odgovarajuće zahtjeve u pogledu povjerljivosti.

                     3.   Osim ako stranke drukčije odluče, skupine koje je osnovao Pododbor za SPS djeluju pod nadležnošću Pododbora za SPS kojem podnose izvješće.

                     4.   Sastanci radnih skupina mogu se održavati kad se ukaže potreba, osobno, videokonferencijom ili audiokonferencijom.

                     5.   Tajništvo Pododbora za SPS prima kopiju cjelokupne relevantne korespondencije, dokumenata i komunikacije koji se odnose na aktivnosti radnih skupina.

                     6.   Radne skupine ovlaštene su podnositi pisane preporuke Pododboru za SPS. Preporuke se donose konsenzusom i dostavljaju predsjedniku Pododbora za SPS, koji ih upućuje kako je predviđeno u članku 7.

                     7.   Ovaj poslovnik primjenjuje se mutatis mutandis na sve tehničke radne skupine ili ad hoc radne skupine koje osnuje Pododbor za SPS osim ako je u ovom članku drukčije predviđeno. Upućivanja na Odbor za pridruživanje u sastavu zaduženom za trgovinu smatraju se upućivanjima na Pododbor za SPS.

            NACRT
            ODLUKA br. 1/2015 CARINSKOG PODODBORA EU-a I GRUZIJE
            od … 2015.
            o donošenju njegova poslovnika
            CARINSKI PODODBOR EU-a I GRUZIJE,
            uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (1) („Sporazum”), a posebno njegov članak 74.,
            budući da:

                        (1)

                        U skladu s člankom 431. Sporazuma, dijelovi Sporazuma privremeno se primjenjuju od 1. rujna 2014.

                        (2)

                        U skladu s člankom 74. Sporazuma, Carinski pododbor prati provedbu i primjenu poglavlja 5. (Carinski režim i olakšavanje trgovine) glave IV. (Trgovina i pitanja povezana s trgovinom) Sporazuma.

                        (3)

                        U skladu s člankom 74. stavkom 3. točkom (e) Sporazuma, Carinski pododbor donosi svoj poslovnik,

                  DONIO JE OVU ODLUKU:

               Članak 1.
               Donosi se poslovnik Carinskog pododbora, kako je naveden u Prilogu.

               Članak 2.
               Ova Odluka stupa na snagu na dan donošenja.

               Sastavljeno u

                     Za Carinski pododbor

                     Predsjednik

               (1)  SL L 261, 30.8.2014., str. 4.

               PRILOG

                  Poslovnik Carinskog pododbora EU-a i Gruzije

                  Članak 1.
                  Opće odredbe

                     1.   Carinski pododbor, osnovan u skladu s člankom 74. stavkom 1. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane („Sporazum”), izvršava svoje funkcije kako je predviđeno u članku 74. stavcima 2. i 3. Sporazuma.

                     2.   Carinski pododbor sastavljen je od predstavnika Europske komisije i Gruzije nadležnih za carinska pitanja i pitanja povezana s carinom.

                     3.   Predstavnik Europske komisije ili Gruzije nadležan za carinska pitanja i pitanja povezana s carinom djeluje kao predsjednik u skladu s člankom 2.

                     4.   Stranke ovog poslovnika definiraju se kako je predviđeno u članku 428. Sporazuma.

                  Članak 2.
                  Predsjedanje
                  Stranke naizmjenično predsjedaju Carinskim pododborom na razdoblje od 12 mjeseci. Prvo razdoblje započinje na dan prvog sastanka Vijeća za pridruživanje, a završava 31. prosinca iste godine.

                  Članak 3.
                  Sastanci

                     1.   Osim ako se stranke drukčije dogovore, Carinski pododbor sastaje se jednom godišnje ili na zahtjev jedne od stranaka.

                     2.   Sve sastanke Carinskog pododbora saziva predsjednik na mjestu i u vrijeme koji dogovore stranke. Predsjednik Carinskog pododbora izdaje obavijest o sazivanju sastanka najkasnije 28 kalendarskih dana prije početka sastanka, osim ako se stranke drukčije dogovore.

                     3.   Sastanci Carinskog pododbora mogu se održavati putem bilo kojih dogovorenih tehnoloških sredstava, poput videokonferencija ili audiokonferencija.

                     4.   Carinski pododbor može dopisnim putem razmatrati pitanja i izvan zasjedanja.

                  Članak 4.
                  Delegacije
                  Prije svakog sastanka Tajništvo Carinskog pododbora obavješćuje stranke o predviđenom sastavu delegacije svake stranke koja će prisustvovati sastanku.

                  Članak 5.
                  Tajništvo

                     1.   Dužnosnik Europske komisije i dužnosnik Gruzije nadležni za carinska pitanja i pitanja povezana s carinom djeluju zajednički kao tajnici Carinskog pododbora i zajednički obavljaju tajničke zadaće u duhu obostranog povjerenja i suradnje.

                     2.   Tajništvo Odbora za pridruživanje u sastavu zaduženom za trgovinu, kako je navedeno u članku 408. stavku 4. Sporazuma („Odbor za pridruživanje u sastavu zaduženom za trgovinu”), obavješćuje se o svim odlukama, mišljenjima, preporukama, izvješćima i ostalim dogovorenim mjerama Carinskog pododbora.

                  Članak 6.
                  Korespondencija

                     1.   Korespondencija naslovljena na Carinski pododbor šalje se tajniku jedne od stranaka, koji će zatim obavijestiti drugog tajnika.

                     2.   Tajništvo Carinskog pododbora osigurava da se korespondencija naslovljena na Carinski pododbor prosljeđuje predsjedniku Carinskog pododbora i da se, prema potrebi, upućuje kao dokumenti iz članka 7.

                     3.   Korespondenciju predsjednika Tajništvo šalje strankama u ime predsjednika. Takva korespondencija upućuje se, prema potrebi, kako je predviđeno u članku 7.

                  Članak 7.
                  Dokumenti

                     1.   Dokumenti se upućuju putem tajnikâ Carinskog pododbora.

                     2.   Svaka stranka svoje dokumente šalje svojem tajniku. Tajnik te dokumente prosljeđuje tajniku druge stranke.

                     3.   Tajnik Unije upućuje dokumente relevantnim predstavnicima Unije te u takvu korespondenciju sustavno uključuje tajnika Gruzije. Tajnik Unije šalje primjerak završnih dokumenata tajnicima Odbora za pridruživanje u sastavu zaduženom za trgovinu.

                     4.   Tajnik Gruzije upućuje dokumente relevantnim predstavnicima Gruzije te u takvu korespondenciju sustavno uključuje tajnika Unije. Tajnik Gruzije šalje primjerak završnih dokumenata tajnicima Odbora za pridruživanje u sastavu zaduženom za trgovinu.

                  Članak 8.
                  Povjerljivost
                  Osim ako stranke drukčije odluče, sastanci Carinskog pododbora nisu javni. Kada jedna stranka Carinskom pododboru dostavi informacije označene kao povjerljive, druga stranka s njima postupa kao s takvima.

                  Članak 9.
                  Dnevni red sastanaka

                     1.   Tajništvo Carinskog pododbora na temelju prijedloga stranaka sastavlja privremeni dnevni red za svaki sastanak. Privremeni dnevni red sadržava točke u vezi s kojima je Tajništvo od jedne od stranaka najkasnije 21 kalendarski dan prije dana sastanka zaprimilo zahtjev za uključivanje u dnevni red, popraćen odgovarajućim dokumentima.

                     2.   Privremeni dnevni red, zajedno s odgovarajućim dokumentima, upućuje se kako je predviđeno u članku 7. najkasnije 15 kalendarskih dana prije početka sastanka.

                     3.   Carinski pododbor donosi dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.

                     4.   Predsjednik Carinskog pododbora može, nakon dogovora s drugom strankom, na ad hoc osnovi pozvati predstavnike drugih tijela stranaka ili neovisne stručnjake za predmetno područje da prisustvuju sastancima kako bi pružili informacije o određenim pitanjima. Stranke osiguravaju da ti promatrači ili stručnjaci poštuju zahtjeve u pogledu povjerljivosti.

                     5.   Predsjednik Carinskog pododbora u savjetovanju sa strankama može skratiti rokove navedene u stavcima 1. i 2. kako bi se u obzir uzele posebne okolnosti.

                  Članak 10.
                  Zapisnik i operativni zaključci

                     1.   Tajnik Carinskog pododbora iz stranke koja predsjeda Carinskim pododborom sastavlja nacrt zapisnika svakog sastanka, uključujući operativne zaključke.

                     2.   Nacrt zapisnika, uključujući operativne zaključke, podnosi se na odobrenje Carinskom pododboru. Nacrt zapisnika odobrava se u roku od 28 kalendarskih dana od svakog sastanka Carinskog pododbora. Primjerak se šalje svim primateljima iz članka 7.

                  Članak 11.
                  Odluke i preporuke

                     1.   Carinski pododbor ovlašten je donositi praktične aranžmane, mjere, odluke i preporuke kako je predviđeno člankom 74. Sporazuma. Ti praktični aranžmani, mjere, odluke i preporuke donose se konsenzusom stranaka nakon dovršetka odgovarajućih internih postupaka potrebnih za njihovo donošenje. Odluke su za stranke obvezujuće i one poduzimaju odgovarajuće mjere za njihovu provedbu.

                     2.   Sve odluke ili preporuke potpisuje predsjednik Carinskog pododbora i ovjeravaju ih tajnici Carinskog pododbora. Ne dovodeći u pitanje stavak 3., predsjednik potpisuje te dokumente tijekom sastanka na kojem je donesena odgovarajuća odluka ili preporuka.

                     3.   Carinski pododbor može donositi odluke ili davati preporuke pisanim postupkom nakon dovršetka odgovarajućih internih postupaka ako se stranke tako dogovore. Pisani postupak sastoji se od razmjene nota između tajnika, koji djeluju u dogovoru sa strankama. U tu svrhu tekst prijedloga upućuje se u skladu s člankom 7. s rokom od najmanje 21 kalendarskog dana za iznošenje svih rezervi ili izmjena. U savjetovanju sa strankama predsjednik može skratiti taj rok kako bi se u obzir uzele posebne okolnosti. Nakon što se postigne dogovor o tekstu, odluku ili preporuku potpisuje predsjednik i ovjeravaju ih tajnici.

                     4.   Akti Carinskog pododbora naslovljuju se kao „Odluka” odnosno „Preporuka”. Svaka odluka stupa na snagu na dan njezina donošenja osim ako je njome drukčije predviđeno.

                     5.   Odluke i preporuke upućuju se strankama.

                     6.   Svaka stranka može donijeti odluku o objavljivanju odluka i preporuka Carinskog pododbora u svojim službenim publikacijama.

                  Članak 12.
                  Izvješća
                  Carinski pododbor podnosi izvješće Odboru za pridruživanje u sastavu zaduženom za trgovinu na svakom redovitom godišnjem sastanku Odbora za pridruživanje u sastavu zaduženom za trgovinu.

                  Članak 13.
                  Jezici

                     1.   Radni su jezici Carinskog pododbora engleski i gruzijski.

                     2.   Osim ako se drukčije odluči, Carinski pododbor u svojim se vijećanjima oslanja na dokumentaciju pripremljenu na tim jezicima.

                  Članak 14.
                  Troškovi

                     1.   Svaka stranka snosi sve troškove nastale njezinim sudjelovanjem na sastancima Carinskog pododbora, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.

                     2.   Izdatke povezane s organizacijom sastanaka i umnožavanjem dokumenata snosi stranka koja je domaćin sastanka.

                     3.   Izdatke povezane s tumačenjem na sastancima te prevođenjem dokumenata na engleski i gruzijski ili s engleskog i gruzijskog, kako je navedeno u članku 13. stavku 1., snosi stranka koja je domaćin sastanka.
                     Troškove tumačenja i prevođenja na druge jezike ili s njih izravno snosi stranka koja to zatraži.

                  Članak 15.
                  Izmjena poslovnika
                  Ovaj se poslovnik može izmijeniti odlukom Carinskog pododbora u skladu s člankom 74. stavkom 3. točkom (e) Sporazuma.

            NACRT
            ODLUKA br. 1/2015 PODODBORA ZA OZNAKE ZEMLJOPISNOG PODRIJETLA EU-a I GRUZIJE
            od … 2015.
            o donošenju njegova poslovnika
            PODODBOR ZA OZNAKE ZEMLJOPISNOG PODRIJETLA EU-a I GRUZIJE,
            uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (1) („Sporazum”), a posebno njegov članak 179.,
            budući da:

                        (1)

                        U skladu s člankom 431. Sporazuma, dijelovi Sporazuma privremeno se primjenjuju od 1. rujna 2014.

                        (2)

                        U skladu s člankom 179. Sporazuma, Pododbor za oznake zemljopisnog podrijetla („Pododbor za OZP”) prati razvoj Sporazuma u području oznaka zemljopisnog podrijetla i služi kao forum sa suradnju i dijalog o oznakama zemljopisnog podrijetla.

                        (3)

                        U skladu s člankom 179. stavkom 2. Sporazuma, Pododbor za OZP utvrđuje svoj poslovnik,

                  DONIO JE OVU ODLUKU:

               Članak 1.
               Donosi se poslovnik Pododbora za OZP, kako je naveden u Prilogu.

               Članak 2.
               Ova Odluka stupa na snagu na dan donošenja.

               Sastavljeno u

                     Za Pododbor za OZP

                     Predsjednik

               (1)  SL L 261, 30.8.2014., str. 4.

               PRILOG

                  Poslovnik Pododbora za oznake zemljopisnog podrijetla EU-a i Gruzije

                  Članak 1.
                  Opće odredbe

                     1.   Pododbor za oznake zemljopisnog podrijetla („Pododbor za OZP”), osnovan u skladu s člankom 179. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane („Sporazum”), pomaže Odboru za pridruživanje u sastavu zaduženom za trgovinu, kako je naveden u članku 408. stavku 4. Sporazuma („Odbor za pridruživanje u sastavu zaduženom za trgovinu”), pri obavljanju njegovih dužnosti.

                     2.   Pododbor za OZP obavlja funkcije utvrđene u članku 179. Sporazuma.

                     3.   Pododbor za OZP sastavljen je od predstavnika Europske komisije i Gruzije nadležnih za pitanja u vezi s oznakama zemljopisnog podrijetla.

                     4.   Svaka od stranaka imenuje šefa delegacije koji je osoba za kontakt za sva pitanja povezana s Pododborom za OZP.

                     5.   Šef delegacije djeluje kao predsjednik Pododbora za OZP u skladu s člankom 2.

                     6.   Svaki šef delegacije može delegirati sve funkcije ili neke od funkcija šefa delegacije imenovanom zamjeniku te se u tom slučaju sva upućivanja na šefa delegacije u daljnjem tekstu jednako primjenjuju na imenovanog zamjenika.

                     7.   Stranke ovog poslovnika definiraju se kako je predviđeno u članku 428. Sporazuma.

                  Članak 2.
                  Predsjedanje
                  Stranke naizmjenično predsjedaju Pododborom za OZP na razdoblje od 12 mjeseci. Prvo razdoblje započinje na dan prvog sastanka Vijeća za pridruživanje, a završava 31. prosinca iste godine.

                  Članak 3.
                  Sastanci

                     1.   Osim ako se stranke drukčije dogovore, Pododbor za OZP sastaje se na zahtjev bilo koje od stranaka, naizmjenično u Uniji i Gruziji, a u svakom slučaju najkasnije 90 kalendarskih dana od podnošenja zahtjeva.

                     2.   Sve sastanke Pododbora za OZP saziva predsjednik na mjestu i u vrijeme koji dogovore stranke. Predsjednik Pododbora za OZP izdaje obavijest o sazivanju sastanka najkasnije 28 kalendarskih dana prije početka sastanka, osim ako se stranke drukčije dogovore.

                     3.   Kad god je to moguće, redoviti sastanak Pododbora za OZP saziva se pravodobno prije redovitog sastanka Odbora za pridruživanje u sastavu zaduženom za trgovinu.

                     4.   Iznimno, sastanci Pododbora za OZP mogu se održati putem bilo kojih tehnoloških sredstava koje stranke dogovore, uključujući videokonferencije.

                  Članak 4.
                  Delegacije
                  Prije svakog sastanka Tajništvo Pododbora za OZP obavješćuje stranke o predviđenom sastavu delegacije svake stranke koja će prisustvovati sastanku.

                  Članak 5.
                  Tajništvo

                     1.   Dužnosnik Europske komisije i dužnosnik Gruzije djeluju zajednički kao tajnici Pododbora za OZP, nakon što ih imenuju šefovi delegacija, i zajednički obavljaju tajničke zadaće u duhu obostranog povjerenja i suradnje.

                     2.   Tajništvo Odbora za pridruživanje u sastavu zaduženom za trgovinu obavješćuje se o svim odlukama, izvješćima i ostalim dogovorenim mjerama Pododbora za OZP.

                  Članak 6.
                  Korespondencija

                     1.   Korespondencija naslovljena na Pododbor za OZP šalje se tajniku jedne od stranaka, koji će zatim obavijestiti drugog tajnika.

                     2.   Tajništvo Pododbora za OZP osigurava da se korespondencija naslovljena na Pododbor za OZP prosljeđuje predsjedniku Pododbora za OZP i da se, prema potrebi, upućuje kao dokumenti iz članka 7.

                     3.   Korespondenciju predsjednika Tajništvo šalje strankama u ime predsjednika. Takva korespondencija upućuje se, prema potrebi, kako je predviđeno u članku 7.

                  Članak 7.
                  Dokumenti

                     1.   Dokumenti se upućuju putem tajnikâ Pododbora za OZP.

                     2.   Svaka stranka svoje dokumente šalje svojem tajniku. Tajnik te dokumente prosljeđuje tajniku druge stranke.

                     3.   Tajnik Unije upućuje dokumente relevantnim predstavnicima Unije te u takvu korespondenciju sustavno uključuje tajnika Gruzije i tajnike Odbora za pridruživanje u sastavu zaduženom za trgovinu.

                     4.   Tajnik Gruzije upućuje dokumente relevantnim predstavnicima Gruzije te u takvu korespondenciju sustavno uključuje tajnika Unije i tajnike Odbora za pridruživanje u sastavu zaduženom za trgovinu.

                  Članak 8.
                  Povjerljivost
                  Osim ako stranke drukčije odluče, sastanci Pododbora za OZP nisu javni. Kada jedna stranka Pododboru za OZP dostavi informacije označene kao povjerljive, druga stranka s njima postupa kao s takvima.

                  Članak 9.
                  Dnevni red sastanaka

                     1.   Tajništvo Pododbora za OZP na temelju prijedloga stranaka sastavlja privremeni dnevni red za svaki sastanak, kao i nacrt operativnih zaključaka, kako je predviđeno u članku 10. Privremeni dnevni red sadržava točke u vezi s kojima je Tajništvo od jedne od stranaka najkasnije 21 kalendarski dan prije dana sastanka zaprimilo zahtjev za uključivanje u dnevni red, popraćen odgovarajućim dokumentima.

                     2.   Privremeni dnevni red, zajedno s odgovarajućim dokumentima, upućuje se kako je predviđeno u članku 7. najkasnije 15 kalendarskih dana prije početka sastanka.

                     3.   Predsjednik i drugi šef delegacije donose dnevni red na početku svakog sastanka. U dnevni red moguće je uključiti točke koje se ne nalaze na privremenom dnevnom redu ako se stranke tako dogovore.

                     4.   Predsjednik Pododbora za OZP može, nakon dogovora s drugom strankom, na ad hoc osnovi pozvati predstavnike drugih tijela stranaka ili neovisne stručnjake za predmetno područje da prisustvuju sastancima kako bi pružili informacije o određenim pitanjima. Stranke osiguravaju da ti promatrači ili stručnjaci poštuju zahtjeve u pogledu povjerljivosti.

                     5.   Predsjednik Pododbora za OZP u savjetovanju sa strankama može skratiti rokove navedene u stavcima 1. i 2. kako bi se u obzir uzele posebne okolnosti.

                  Članak 10.
                  Zapisnik i operativni zaključci

                     1.   Nacrt zapisnika svakog sastanka zajednički sastavljaju tajnici Pododbora za OZP.

                     2.   U pravilu se u zapisniku u pogledu svake točke dnevnog reda navodi sljedeće:

                                 (a)

                                 popis sudionika sastanka, popis dužnosnika u njihovoj pratnji i popis svih eventualnih promatrača ili stručnjaka koji su prisustvovali sastanku;

                                 (b)

                                 dokumentacija podnesena Pododboru za OZP;

                                 (c)

                                 izjave čije je uključivanje u zapisnik zatražio Pododbor za OZP; i

                                 (d)

                                 prema potrebi operativni zaključci sa sastanka, kako je predviđeno u stavku 4.

                     3.   Nacrt zapisnika podnosi se na odobrenje Pododboru za OZP. Odobrava se u roku od 28 kalendarskih dana od svakog sastanka Pododbora za OZP. Primjerak se šalje svim primateljima iz članka 7.

                     4.   Nacrt operativnih zaključaka svakog sastanka sastavlja tajnik Pododbora za OZP stranke koja predsjeda Pododborom za OZP te se on upućuje strankama zajedno s dnevnim redom, najkasnije 15 kalendarskih dana prije početka sastanka. Taj se nacrt ažurira tijekom sastanka tako da Pododbor za OZP, osim ako se stranke drukčije dogovore, na kraju sastanka donosi operativne zaključke u koje se uvrštavaju daljnja djelovanja o kojima su se stranke dogovorile. Nakon usuglašavanja, operativni zaključci prilažu se zapisniku, a njihova se provedba preispituje na bilo kojem sljedećem sastanku Pododbora za OZP. U tu svrhu Pododbor za OZP usvaja predložak kojim se omogućuje praćenje svakog djelovanja u odnosu na određeni rok.

                  Članak 11.
                  Odluke

                     1.   Pododbor za OZP ovlašten je donositi odluke u slučajevima predviđenima u članku 179. stavku 3. Sporazuma. Stranke te odluke donose konsenzusom nakon dovršetka odgovarajućih internih postupaka potrebnih za njihovo donošenje. Odluke su za stranke obvezujuće i one poduzimaju odgovarajuće mjere za njihovu provedbu.

                     2.   Sve odluke potpisuje predsjednik Pododbora za OZP i ovjeravaju ih tajnici Pododbora za OZP. Ne dovodeći u pitanje stavak 4., predsjednik potpisuje te dokumente tijekom sastanka na kojem je donesena odgovarajuća odluka.

                     3.   Pododbor za OZP može donositi odluke ili usvajati izvješća pisanim postupkom nakon dovršetka odgovarajućih internih postupaka ako se stranke tako dogovore. Pisani postupak sastoji se od razmjene nota između tajnika, koji djeluju u dogovoru sa strankama. U tu svrhu tekst prijedloga upućuje se u skladu s člankom 7. s rokom od najmanje 21 kalendarskog dana za iznošenje svih rezervi ili izmjena. U savjetovanju sa strankama predsjednik može skratiti taj rok kako bi se u obzir uzele posebne okolnosti. Nakon što se postigne dogovor o tekstu, odluku ili izvješće potpisuje predsjednik i ovjeravaju ih tajnici.

                     4.   Akti Pododbora za OZP naslovljuju se kao „Odluka” odnosno „Izvješće”. Svaka odluka stupa na snagu na dan njezina donošenja osim ako je njome drukčije predviđeno.

                     5.   Odluke se upućuju strankama.

                     6.   Svaka stranka može donijeti odluku o objavljivanju odluka Pododbora za OZP u svojim službenim publikacijama.

                  Članak 12.
                  Izvješća
                  Pododbor za OZP podnosi izvješće o svojim aktivnostima Odboru za pridruživanje u sastavu zaduženom za trgovinu na svakom redovitom sastanku navedenog Odbora.

                  Članak 13.
                  Jezici

                     1.   Radni su jezici Pododbora za OZP engleski i gruzijski.

                     2.   Osim ako se drukčije odluči, Pododbor za OZP u svojim se vijećanjima oslanja na dokumentaciju pripremljenu na tim jezicima.

                  Članak 14.
                  Troškovi

                     1.   Svaka stranka snosi sve troškove nastale njezinim sudjelovanjem na sastancima Pododbora za OZP, kako u vezi s izdacima u pogledu osoblja, putovanja i dnevnica, tako i u vezi s poštanskim i telekomunikacijskim izdacima.

                     2.   Izdatke povezane s organizacijom sastanaka i umnožavanjem dokumenata snosi stranka koja je domaćin sastanka.

                     3.   Izdatke povezane s tumačenjem na sastancima te prevođenjem dokumenata na engleski i gruzijski ili s engleskog i gruzijskog, kako je navedeno u članku 13. stavku 1., snosi stranka koja je domaćin sastanka.
                     Troškove tumačenja i prevođenja na druge jezike ili s njih izravno snosi stranka koja to zatraži.

                  Članak 15.
                  Izmjena poslovnika
                  Ovaj se poslovnik može izmijeniti odlukom Pododbora za OZP u skladu s člankom 179. stavkom 2. Sporazuma.


title: Odluka Vijeća (EU) 2015/1817 od 6. listopada 2015. o stajalištu koje treba donijeti u ime Europske unije na 66. zasjedanju izvršnog odbora Programa visokog povjerenika Ujedinjenih naroda za izbjeglice

text:
               9.10.2015

               HR

               Službeni list Europske unije

               L 264/13

         ODLUKA VIJEĆA (EU) 2015/1817
   od 6. listopada 2015.
   o stajalištu koje treba donijeti u ime Europske unije na 66. zasjedanju izvršnog odbora Programa visokog povjerenika Ujedinjenih naroda za izbjeglice
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 78. stavak 2. u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Unija je ključan akter u područjima mandata visokog povjerenika Ujedinjenih naroda za izbjeglice („UNHCR”), i putem svojih aktivnosti u području međunarodne zaštite, uključujući Unijinu politiku preseljenja te uspostavu zajedničkog europskog sustava azila, i kao veliki donator humanitarne i razvojne pomoći. Međutim, postojeći aranžmani u vezi sa sudjelovanjem Unije u izvršnom odboru Programa visokog povjerenika („izvršni odbor UNHCR-a”) ne odgovaraju važnoj ulozi Unije u tim područjima.

               (2)

               Sve države članice, osim Litve i Malte, članice su izvršnog odbora UNHCR-a.

               (3)

               Vijeće je 25. i 26. rujna 2014. dogovorilo stajalište (1) o aranžmanima za dodatna prava sudjelovanja Unije u formalnim i neformalnim tijelima UNHCR-a, pozvavši Komisiju da se u bliskoj suradnji s visokim predstavnikom obrati UNHCR-u i države članice da kao članice ili promatrači u izvršnom odboru UNHCR-a podupru tu inicijativu.

               (4)

               Slijedom navedenoga, šef Delegacije Europske unije pri Ujedinjenim narodima u Ženevi dopisom od 7. rujna 2015. zatražio je od predsjednika izvršnog odbora UNHCR-a preispitivanje načina i sredstva ažuriranja relevantnih aranžmana o sudjelovanju Unije u upravljačkim tijelima UNHCR-a, s ciljem mogućeg sudjelovanja Unije u neformalnim pripremnim savjetovanjima UNHCR-a.

               (5)

               Predsjednik izvršnog odbora UNHCR-a dopisom od 11. rujna 2015. predložio je članovima izvršnog odbora UNHCR-a, a na zahtjev ureda izvršnog odbora UNHCR-a, izmjenu poslovnika izvršnog odbora Programa visokog povjerenika („poslovnik UNHCR-a”) kako bi se udovoljilo zahtjevu Unije.

               (6)

               U pravilu 46. poslovnika UNHCR-a navedeno je da izvršni odbor UNHCR-a može izmijeniti bilo koje od tih pravila.

               (7)

               Očekuje se da će izvršni odbor UNHCR-a biti pozvan donijeti predložene izmjene na svojem 66. zasjedanju od 5. do 9. listopada 2015.

               (8)

               Stoga je primjereno utvrditi stajalište Unije u odnosu na te izmjene poslovnika UNHCR-a.

               (9)

               U skladu s člancima 1. i 2. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog Ugovoru o Europskoj uniji i Ugovoru o funkcioniranju Europske unije, i ne dovodeći u pitanje članak 4. navedenog Protokola, navedene države članice ne sudjeluju u donošenju ove Odluke te ih ona ne obvezuje niti se na njih primjenjuje.

               (10)

               U skladu s člancima 1. i 2. Protokola br. 22 o stajalištu Danske priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te je ona ne obvezuje niti se na nju primjenjuje,

         DONIJELO JE OVU ODLUKU:
   Članak 1.
   1.   Stajalište koje treba donijeti u ime Unije u pogledu izmjena poslovnika izvršnog odbora Programa visokog povjerenika Ujedinjenih naroda za izbjeglice, a koje države članice trebaju izraziti djelujući zajednički u interesu Europske unije, utvrđeno je u Prilogu ovoj Odluci.
   2.   Manje izmjene priloženog zahtjeva za izmjenu mogu se dogovoriti bez daljnje odluke Vijeća.
   Članak 2.
   Ova Odluka stupa na snagu na dan donošenja.

      Sastavljeno u Luxembourgu 6. listopada 2015.

            Za Vijeće

            Predsjednik

         P. GRAMEGNA

      (1)  Dokument ST 13046/1/14 REV 1, dostupan na: http://www.consilium.europa.eu/register/en/content/int/?lang=EN&typ=ADV

      PRILOG
      Države članice podupiru donošenje sljedeće izmjene poslovnika izvršnog odbora Programa visokog povjerenika Ujedinjenih naroda za izbjeglice:

         „Pravilo 33. poslovnika izvršnog odbora Programa visokog povjerenika Ujedinjenih naroda za izbjeglice (A/AC.96/187/Rev.7) mijenja se kako slijedi:

            ‚Sjednice Odbora otvorene su za javnost osim ako Odbor odluči drukčije. Predsjednik, u savjetovanju s Odborom, može pozvati specijalizirane agencije, fondove i programe UN-a te međuvladine organizacije da sudjeluju na nejavnim sastancima na temelju njihove stručnosti i doprinosa radu Odbora.’”


title: 2009/846/EZ: Odluka Komisije od 20. listopada 2009. o sklapanju administrativnog Sporazuma između Europske komisije i Europskog nadzornog tijela za GNSS o sigurnosti i razmjeni klasificiranih podataka

text:
               13/Sv. 055

               HR

               Službeni list Europske unije

               261

         32009D0846

               L 306/39

               SLUŽBENI LIST EUROPSKE UNIJE

               20.10.2009.

      ODLUKA KOMISIJE

   od 20. listopada 2009.
   o sklapanju administrativnog Sporazuma između Europske komisije i Europskog nadzornog tijela za GNSS o sigurnosti i razmjeni klasificiranih podataka
   (2009/846/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 683/2008 Europskog parlamenta i Vijeća od 9. srpnja 2008. o daljnjoj provedbi europskih satelitskih navigacijskih programa (EGNOS i Galileo) (1), a posebno njezin članak 13.,
   budući da:

               (1)

               U skladu s člankom 12. stavkom 1. Uredbe (EZ) br. 683/2008, javno upravljanje dvama programima temelji se na načelu stroge podjele odgovornosti između Europske zajednice, koju predstavlja Komisija, Europskog nadzornog tijela za GNSS uspostavljenog Uredbom Vijeća (EZ) br. 1321/2004 (2) i Europske svemirske agencije. Komisija je odgovorna za upravljanje programima.

               (2)

               U članku 13. Uredbe (EZ) br. 683/2008, u vezi s upravljanjem sigurnosnim aspektima europskih satelitskih radionavigacijskih programa, posebno se propisuje da Komisija upravlja svim sigurnosnim aspektima sustava proizišlima iz navedenih programa.

               (3)

               U skladu s člankom 16. navedene Uredbe, kada je riječ o sigurnosti programa Europsko nadzorno tijelo za GNSS odgovorno je za sigurnosnu akreditaciju i rad Sigurnosnog centra Galilea na temelju smjernica koje je donijela Komisija.

               (4)

               Zadaci dodijeljeni Komisiji i odnosno Europskom nadzornom tijelu za GNSS u skladu s gore navedenim odredbama u okviru programa Galileo i EGNOS uključuju razmjenu klasificiranih podataka između navedena dva subjekta. Oni također uključuju razmjenu klasificiranih podataka između Europskog nadzornog tijela za GNSS s jedne strane i Europske svemirske agencije, Vijeća i država članica s druge strane, preko Komisije.

               (5)

               Odlukom 2001/844/EZ, EZUČ, Euratom (3) Komisija je izmijenila svoj Poslovnik tako da je uključila pravila kojima se određuju osnovna načela i minimalni standardi sigurnosti, posebno u vezi s klasificiranim podacima EU-a.

               (6)

               U skladu s člankom 20. Uredbe (EZ) br. 1321/2004 Europsko nadzorno tijelo za GNSS ima zadaću primjenjivati sigurnosna načela sadržana u Odluci 2001/844/EZ, EZUČ, Euratom. Navedeno obuhvaća, između ostalog, odredbe o razmjeni i čuvanju klasificiranih podataka te postupanju s njima.

               (7)

               Trenutačno ne postoji okvir za razmjenu klasificiranih podataka između Komisije i Europskog nadzornog tijela za GNSS ili između Europskog nadzornoga tijela za GNSS s jedne strane i Europske svemirske agencije, Vijeća i država članica s druge strane, preko Komisije.

               (8)

               Stoga je potrebno sklopiti Sporazum između Komisije i Europskog nadzornog tijela za GNSS o sigurnosti i razmjeni klasificiranih podataka. Takav su Sporazum dogovorili Komisija i Europsko nadzorno tijelo za GNSS te ga je stoga potrebno odobriti i potpisati,

         ODLUČILA JE:
   Članak 1.
   Ovime se odobrava Sporazum između Europske komisije i Europskog nadzornog tijela za GNSS o sigurnosti i razmjeni klasificiranih podataka.
   Tekst Sporazuma priložen je ovoj Odluci.
   Članak 2.
   Glavni direktor Glavne uprave za energiju i prijevoz Europske komisije ovime se ovlašćuje za potpisivanje Sporazuma u ime Komisije.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 20. listopada 2009.

            Za Komisiju

         Antonio TAJANI

            Potpredsjednik

      (1)  SL L 196, 24.7.2008., str. 1.

      (2)  SL L 246, 20.7.2004., str. 1.

      (3)  SL L 317, 3.12.2001., str. 1.


title: Odluka Komisije (EU) 2015/669 оd 24. travnja 2015. o stavljanju izvan snage Odluke 2007/421/EZ o objavljivanju popisa priznatih organizacija o kojima su države članice izvijestile u skladu s Direktivom Vijeća 94/57/EZ (priopćeno pod brojem dokumenta C(2015) 2596)

text:
               29.4.2015

               HR

               Službeni list Europske unije

               L 110/24

         ODLUKA KOMISIJE (EU) 2015/669
   оd 24. travnja 2015.
   o stavljanju izvan snage Odluke 2007/421/EZ o objavljivanju popisa priznatih organizacija o kojima su države članice izvijestile u skladu s Direktivom Vijeća 94/57/EZ

         (priopćeno pod brojem dokumenta C(2015) 2596)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 391/2009 Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova (1), a posebno njezin članak 4. stavak 5.,
   budući da:

               (1)

               Odlukom Komisije 2007/421/EZ (2) utvrđuje se da glavni direktor za energetiku i promet do 1. srpnja svake godine u Službenom listu Europske unije objavljuje ažurirani popis organizacija koje su priznate u skladu s Direktivom Vijeća 94/57/EZ (3).

               (2)

               Direktiva 94/57/EZ preinačena je u dva različita pravna dokumenta Zajednice, naime u Direktivu 2009/15/EZ Europskog parlamenta i Vijeća (4) te Uredbu (EZ) br. 391/2009. Ta Uredba sadržava odredbe koje se odnose na sastavljanje i ažuriranje popisa priznatih organizacija.

               (3)

               Sukladno članku 4. stavku 5. Uredbe (EZ) br. 391/2009 Komisija sastavlja i redovito ažurira popis organizacija koje su priznate u skladu s tim člankom te se taj popis objavljuje u Službenom listu Europske unije.

               (4)

               Odluka 2007/421/EZ zastarjela je i potrebno ju je stoga staviti izvan snage te u redovitim vremenskim razmacima objavljivati ažurirani popis organizacija koje su priznate u skladu s Uredbom (EZ) br. 391/2009 u Službenom listu Europske unije,

         DONIJELA JE OVU ODLUKU:
   Članak 1.
   Odluka 2007/421/EZ stavlja se izvan snage.
   Članak 2.
   Najkasnije do 31. kolovoza 2015. glavni direktor za mobilnost i promet objavljuje u Službenom listu Europske unije popis organizacija koje su priznate u skladu s Uredbom (EZ) br. 391/2009, koji će se po potrebi ažurirati radi unošenja izmjena pravnih subjekata uključenih na taj popis.
   Članak 3.
   Ova je Odluka upućena državama članicama.

      Sastavljeno u Bruxellesu 24. travnja 2015.

            Za Komisiju

         Violeta BULC

            Članica Komisije

      (1)  SL L 131, 28.5.2009., str. 11.

      (2)  Odluka Komisije 2007/421/EZ od 14. lipnja 2007. o objavljivanju popisa priznatih organizacija o kojima su države članice izvijestile u skladu s Direktivom Vijeća 94/57/EZ (SL L 157, 19.6.2007., str. 18.).

      (3)  Direktiva Vijeća 94/57/EZ od 22. studenoga 1994. o zajedničkim pravilima i normama za organizacije za inspekcijski pregled i nadzor brodova te odgovarajuće djelatnosti pomorskih uprava (SL L 319, 12.12.1994., str. 20.).

      (4)  Direktiva 2009/15/EZ Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova te za odgovarajuće aktivnosti pomorskih uprava (SL L 131, 28.5.2009., str. 47.).


title: Odluka Vijeća (ZVSP) 2016/220 od 15. veljače 2016. o izmjeni Odluke 2011/101/ZVSP o mjerama ograničavanja protiv Zimbabvea

text:
               17.2.2016

               HR

               Službeni list Europske unije

               L 40/11

         ODLUKA VIJEĆA (ZVSP) 2016/220
   od 15. veljače 2016.
   o izmjeni Odluke 2011/101/ZVSP o mjerama ograničavanja protiv Zimbabvea
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 15. veljače 2011. donijelo Odluku 2011/101/ZVSP (1).

               (2)

               Vijeće je preispitalo Odluku 2011/101/ZVSP, uzimajući u obzir politička zbivanja u Zimbabveu.

               (3)

               Mjere ograničavanja trebalo bi produljiti do 20. veljače 2017.

               (4)

               Mjere ograničavanja trebalo bi zadržati u odnosu na sedam osoba i jedan subjekt utvrđene u Prilogu I. Odluci 2011/101/ZVSP. Trebalo bi obnoviti suspenziju mjera ograničavanja u odnosu na pet osoba navedenih u Prilogu II. Odluci 2011/101/ZVSP.

               (5)

               Odluku 2011/101/ZVSP trebalo bi na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2011/101/ZVSP mijenja se kako slijedi:

               1.

               Članak 10. zamjenjuje se sljedećim:
               „Članak 10.
               1.   Ova Odluka stupa na snagu na dan donošenja.
               2.   Ova Odluka primjenjuje se do 20. veljače 2017.
               3.   Mjere iz članka 4. stavka 1. i članka 5. stavaka 1. i 2., u mjeri u kojoj se odnose na osobe navedene u Prilogu II., suspendiraju se do 20. veljače 2017.
               Suspenzija se preispituje svaka tri mjeseca.
               4.   Ova Odluka stalno se preispituje te se prema potrebi produljuje ili mijenja ako Vijeće smatra da ciljevi iz Odluke nisu ostvareni.”

               2.

               Prilog I. zamjenjuje se tekstom iz Priloga I. ovoj Odluci.

               3.

               Prilog II. zamjenjuje se tekstom iz Priloga II. ovoj Odluci.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 15. veljače 2016.

            Za Vijeće

            Predsjednica

         F. MOGHERINI

      (1)  Odluka Vijeća 2011/101/ZVSP od 15. veljače 2011. o mjerama ograničavanja protiv Zimbabvea (SL L 42, 16.2.2011., str. 6.).

      PRILOG I.

            „PRILOG I.
            OSOBE I SUBJEKTI IZ ČLANAKA 4. I 5.
            I.   Osobe

                        Prezime i ime (i svi nadimci)

                        Informacije za identifikaciju

                        Razlozi za uvrštavanje

                        1.

                        Mugabe, Robert Gabriel

                        Predsjednik, rođen 21.2.1924.
                        putovnica br. AD001095

                        Šef vlade, odgovoran za aktivnosti kojima se ozbiljno ugrožava demokracija, poštovanje ljudskih prava i vladavina prava.

                        2.

                        Mugabe, Grace

                        Rođena 23.7.1965.
                        putovnica br. AD001159
                        Osobna iskaznica br. 63-646650Q70

                        Povezana s vladinom frakcijom stranke ZANU-PF (Afrička nacionalna unija Zimbabvea – Domoljubna fronta). Preuzela je posjed Iron Mask 2002. kako bi, navodno, nezakonito ostvarila veliku dobit od iskorištavanja rudnika dijamanta.

                        3.

                        Bonyongwe, Happyton Mabhuya

                        Glavni direktor Središnje obavještajne agencije, rođen 6.11.1960.
                        Putovnica: AD002214
                        Osobna iskaznica br. 63-374707A13

                        Viši dužnosnik sigurnosne službe tijesno povezan s vladinom frakcijom stranke ZANU-PF i suodgovoran za oblikovanje ili vođenje represivne državne politike. Optužen da je odgovoran za otmice, mučenje i ubojstva aktivistâ MDC-a (Pokret za demokratsku promjenu) u lipnju 2008.

                        4.

                        Chihuri, Augustine

                        Ravnatelj policije, rođen 10.3.1953.
                        Putovnica AD000206
                        Osobna iskaznica br. 68-034196M68

                        Viši policijski dužnosnik i član zajedničkoga operativnog zapovjedništva, tijesno povezan s represivnim politikama stranke ZANU-PF. Javno je izrazio potporu stranci ZANU-PF te tako prekršio zakon o policiji. U lipnju 2009. naredio je policiji da obustavi sve postupke u vezi s ubojstvima počinjenim uoči predsjedničkih izbora u lipnju 2008.

                        5.

                        Chiwenga, Constantine

                        Zapovjednik obrambenih snaga Zimbabvea, general (bivši zapovjednik vojske, general pukovnik), rođen 25.8.1956.
                        Putovnica AD000263
                        Osobna iskaznica br. 63-327568M80

                        Član zajedničkoga operativnog zapovjedništva i sudionik u oblikovanju ili vođenju represivne državne politike. Koristio je vojne snage za preuzimanje poljoprivrednih gospodarstava. Tijekom izbora 2008. bio je glavni arhitekt nasilja povezanog s drugim krugom predsjedničkih izbora.

                        6.

                        Shiri, Perence (također poznat kao Bigboy) Samson Chikerema

                        Maršal zrakoplovstva (Vojno zrakoplovstvo), rođen 1.11.1955.
                        Osobna iskaznica br. 29-098876M18

                        Viši vojni časnik i član zajedničkog operativnog zapovjedništva stranke ZANU-PF te sudionik u oblikovanju ili provođenju ugnjetačke državne politike. Sudionik u političkom nasilju, među ostalim i tijekom izbora 2008. u pokrajini Mashonaland West i teritorijalnoj jedinici Chiadzwa.

                        7.

                        Sibanda, Phillip Valerio (također poznat kao Valentine)

                        Zapovjednik nacionalne vojske Zimbabvea, general pukovnik, rođen 25.8.1956. ili 24.12.1954.
                        Osobna iskaznica br. 63-357671H26

                        Viši vojni dužnosnik povezan s vladom i sudionik u oblikovanju ili vođenju ugnjetačke državne politike.

                  II.   Subjekti

                        Naziv

                        Informacije za identifikaciju

                        Razlozi za uvrštavanje

                        1.

                        Zimbabve Defence Industries

                        10th floor, Trustee House, 55 Samora Machel Avenue, PO Box 6597, Harare, Zimbabve.

                        Gospodarski subjekt povezan s ministarstvom obrane i vladinom frakcijom stranke ZANU-PF.”.

      PRILOG II.

            „PRILOG II.
            OSOBE IZ ČLANKA 10. STAVKA 3.
            Osobe
            Prezime i ime (i svi nadimci)

                        1.

                        Bonyongwe, Happyton Mabhuya

                        2.

                        Chihuri, Augustine

                        3.

                        Chiwenga, Constantine

                        4.

                        Shiri, Perence (također poznat kao Bigboy) Samson Chikerema

                        5.

                        Sibanda, Phillip Valerio (također poznat kao Valentine)”.